 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Miestna rada : 19.09.2022

## Miestne zastupiteľstvo : 27.09.2022

# Návrh

# na nájom pozemkov registra „C“ v k. ú. Podunajské Biskupice

**parc. č. 2171/3, 4, 9 v podiele 1/1 v areáli materskej školy na Staromlynskej ul. č. 51**

**na dobu určitú na 30 rokov od podpísania nájomenj zmluvy**

**medzi**

**prenajímateľom: Beata Hovanová, Šulekova 44, 811 03 Bratislava**

**nájomcom: Mestská časť Bratislava – Podunajské Biskupice,**

**Trojičné nám. 11, 825 61 Bratislava**

**Predkladá: Materiál obsahuje:**

Zoltán Pék - vyjadrenie miestnej rady a komisií

starosta - návrh uznesenia

- dôvodová správa

- žiadosť, katastrálna mapa

**Zodpovedná:**

Ing. Mariana Páleníková

prednostka

**Spracovala:**

Vlasta Pavlačková

referent EOaSM

JUDr. Urbánková

Právny zástupca MČ

**Vyjadrenie miestnej rady dňa 19.09.2022**

**UZNESENIE č. 263/2022/MR**

Miestna rada **odporúča** miestnemu zastupiteľstvu **schváliť** predložený návrh uznesenia.

**Vyjadrenie komisií**

Komisia finančná, podnikateľských činností a obchodu :

**Komisia finančná, podnikateľských činností a obchodu odporúča prerokovať materiál na Miestnej rade a Miestnom zastupiteľstve mestskej časti Podunajské Biskupice.**

#### **Návrh uznesenia**

**Uznesenie č. : .....................................**

Miestne zastupiteľstvo Mestskej časti Bratislava – Podunajské Biskupice po prerokovaní:

# A: schvaľuje:

1/ nájom pozemkov registra „C“ v k. ú. Podunajské Biskupice:

parc. č. 2171/3 – zastavané plochy o výmere 388 m2 v podiele 1/1,

parc. č. 2171/4 – zastavané plochy o výmere 632 m2 v podiele 1/1,

parc. č. 2171/9 – zastavané plochy o výmere 34 m2 v podiele 1/1

t. j. o celkovej výmere 1. 054 m2 za cenu vo výške 737,80 €/rok na dobu určitú na 30 rokov

od podpísania nájomnej zmluvy medzi:

prenajímateľom: Beata Hovanová, Šulekova 44, 811 03 Bratislava

nájomcom: Mestská časť Bratislava – Podunajské Biskupice,

Trojičné nám. 11, 825 61 Bratislava

2/ vyplatenie nájomného za r. 2020 vo výške 737,80 € Ing. Rozálii Csölleovej

3/ vyplatenie nájomného za r. 2021, 2022 vo výške 1.475,60 € p. Beate Hovanovej

**Dôvodová správa**

**Predmet:**

nájom pozemkov registra „C“ v k. ú. Podunajské Biskupice:

parc. č. 2171/3 – zastavané plochy o výmere 388 m2 v podiele 1/1,

parc. č. 2171/4 – zastavané plochy o výmere 632 m2 v podiele 1/1,

parc. č. 2171/9 – zastavané plochy o výmere 34 m2 v podiele 1/1

t. j. o celkovej výmere 1. 054 m2

**Doba nájmu:** určitá na 30 rokov od podpísania nájomnej zmluvy

**Prenajímateľ:** Beata Hovanová, Šulekova 44, 811 03 Bratislava

**Nájomca:**  Mestská časť Bratislava – Podunajské Biskupice

Trojičné nám. 11, 825 61 Bratislava, IČO: 00 641 383

**Špecifikácia pozemkov:**

Pani Beata Hovanová (ďalej len „Prenajímateľ“) je vlastníkom nehnuteľností - pozemkov evidovaných ako parcely registra „C“ v k. ú. Podunajské Biskupice:

parc. č. 2171/3 – zastavané plochy o výmere 388 m2 v podiele 1/1, LV č. 3137

parc. č. 2171/4 – zastavané plochy o výmere 632 m2 v podiele 1/1, LV č. 3165

parc. č. 2171/9 – zastavané plochy o výmere 34 m2 v podiele 1/1, LV č. 3165

V zmysle Zmluvy o bezodplatnom prevode nehnuteľností č. 248807091000 zo dňa 26.11.2010 do vlastníctva mestských častí v zmysle ustanovenia § 31b zákona č. 377/1990 Zb. o Hlavnom meste SR Bratislave v znení neskorších predpisov je vlastníkom budovy MŠ Staromlynská č. 51 Mestská časť Bratislava – Podunajské Biskupice. Predmetná nehnuteľnosť je zapísaná na LV č. 6130 v prospech Mestskej časti Bratislava – Podunajské Biskupice. Časť pozemkov v areáli materskej školy je vo vlastníctve súkromných osôb.

Za účelom majetkovoprávneho usporiadania pozemkov, ktoré sa nachádzajú v areáli materskej školy na Staromlynskej ul. č. 51 a pod stavbou so súpisným č. 10615 – MŠ Staromlynská č. 51 bola uzatvorená nájomná zmluva dňa 16.10.2013 s vtedajším vlastníkom p. Margitou Foglszingerovou. Po smrti p. Margity Foglszingerovej v r. 2019 sa vlastníčkou pozemkov stala jej poručníčka Ing. Rozália Csölleová.

V zmysle Darovacej zmluvy V-9003/2021 z 27.04.2021 sa novou vlastníčkou po Ing. Rozálii Csölleovej stala hore uvedených pozemkov p. Beata Hovanová, Šulekova 44, 811 03 Bratislava. Dňa 26.01.2022 požiadala:

* Ing. Rozália Csölleová o uhradenie nájomného za r. 2020, nakoľko v danom roku bola vlastníčkou uvedených pozemkov v zmysle dedičského konania (dedičstvo nadobudla ku dňu smrti poručiteľky p. Margity Foglszingerovej a právoplatnosť dedičského konania nadobudlo 17.02.2020).
* p. Beata Hovanová o uzatvorenie zmluvy o nájme pozemkov za účelom majetkovoprávneho usporiadania pozemkov,

Ročné nájomné za nájom pozemkov bude Mestská časť Bratislava – Podunajské Biskupice uhrádzať p. Beate Hovanovej vo výške 737,80 € (1.054 m2 x 0,70 €/m2/rok). Nájom za pozemky bude vyplácaný vždy do 28. 02. príslušného roka. Za rok 2020 sa vyplatí nájom  Ing. Rozálii Csölleovej vo výške 737,80 € a za r. 2021, 2022 sa vyplatí p. Beate Hovanovej do 14. dní odo dňa účinnosti zmluvy o nájme pozemku vo výške 1 475,60 € .

Na základe týchto skutočností odporúčame schváliť nájom pozemkov parc. č. 2171/3, 4, 9 v podiele1/1 o celkovej rozlohe 1. 054 m2 v zmysle návrhu bodu A tohto uznesenia.